คือยาคุมแบบฉุกเฉินควรกิน1ครั้งต่อ1เดิอนมั้ยค้ะ แร้วหลังจากที่กินยาไปแล้ว2เม็ด ควรกินยาคุมแบบรายเดือนต่อมั้ยค้ะหรือว่าต้องรับประทานยาคุมแบบฉุกเฉินต่อเนื่องกัน แล้วถ้ากินยาคุมฉุกเฉินพร้อมกับแบบยารายเดือนจะช่วยมั้ยค้ะ
สวัสดีค่ะ ยาคุมฉุกเฉินนั้น ควรใช้ในนกรณีฉุกเฉินจำเป็นจริงๆ เท่านั้น ได้แก่ ใช้ในผู้ที่ถูกข่มขืน หรือมีเพศสัมพันธ์โดยไม่ได้ตั้งใจและไม่ได้มีการคุมกำเนิดด้วยวิธีใดๆ อยู่ หรือมีการใช้วิธีการคุมกำเนิดอยู่ แต่เกิดความผิดพลาด ไม่ถูกต้อง เช่น ถุงยางอนามัยฉีกขาด รั่วซึม ลืมทานยาคุมกำเนิด 3 วันขึ้นไป ลืมไปฉีดยาคุมตามกำหนดนัด เป็นต้นโดยทั่วไปไม่แนะนำให้ใช้ยาคุมฉุกเฉินเกิน 2 ครั้งต่อเดือน เนื่องจากมีปริมาณฮอร์โมนที่สูง ซึ่งจะไปมีผลต่อการทำงานของรังไข่ ทำให้เกิดผลข้างเคียงต่างๆ ได้ เช่น มีเลือดออกกะปริดกะปรอย และประจำเดือนมาผิดปกติได้ทั้งนี้ หากต้องการจะคุมกำเนิดต่อ ก็อาจเริ่มทานยาคุมกำเนิดไปเลยก็ได้ ไม่แนะนำให้ทานยาคุมฉุกเฉินต่อเนื่องค่ะ แต่เมื่อเริ่มทานยาคุมกำเนิดไปแล้ว ก็ต้องรออย่างน้อย 7 วันก่อนที่จะมีเพศสัมพันธ์ เพื่อรอให้ยาได้เริ่มออกฤทธิ์ก่อนค่ะ และเมื่อทานยาคุมกำเนิดแล้ว ก็ไม่ครทานยาคุมฉุกเฉินไปอีก เพราะจะไม่ได้ช่วยเพิ่มประสิทธิภาพในการป้องกันการตั้งครรภ์แต่อย่างใด และเมื่อทานยาคุมจนหมดแผงแล้ว หากไม่มีประจำเดือนมา ก็ควรตรวจหาการตั้งครรภ์ดูด้วยค่ะ